**Advertensie in Landbouweekblad: Hofie 20**

Hiermee wil ons net bevestig dat die advertensie wat in LBW 31/10/14 tot 21/11/2014 verskyn het heeltemal **korrek** is. Die Afrika Huguenot en die Hugenoot SA is nie dieselfde bees nie.

Die Hugenoot SA het heeltemal ander standaarde ontwikkel as wat bepaal is met die oorspronklike ontwikkeling van die **Huguenot** in 1953 deur mnreDennis Solomon en Daan Laubsher. Omdat die Hugenoot so ver afgedwaal het van die oorspronklike bees, moet daar ‘n baie groot verskil wees.

Omdat ons weer teruggekeer het na die oorspronklike riglyne vir die **Huguenot**, het ons net vir duidelikheid die **AFRIKA** vooraan geplaas en die oorspronklike spelling teruggeneem om ons duidelik te onderskei van Hugenoot SA. Ons het ander standaarde en vereistes as Hugenoot SA en dis **korrek** ons is nie in Suid-Afrika geregistreer nie, maar wel by die Namibiese Stoettelersverening in Windhoek en word deur Breedplan internasionaal as stoet erken. Ons bemark ook die Afrika Huguenot internasionaal en is ook die verspreider deur Afrika. Die riglyne wat ons gebruik kan gevind word in die oorspronklike dokumente met die ontwikkeling van die **Huguenot**. (**Sien geskiedenis van die AFRIKA HUGUENOT op die webwerf**)

Ons leuse is ook **“Uit Afrika vir Afrika”**